
Adalékok a 12. századi Európa iszlámképéhez Petrus Venerabilis munkássága nyomán

Dolgozatomban a 12. századi Európa iszlámképéről, annak előzményeiről és hatásairól írok Petrus Venerabilis munkássága nyomán. A kor iszlámról alkotott képét két dolog befolyásolta legnagyobb mértékben: a korábban meglévő információk, illetve az elinduló keresztes hadjáratok. Írásomban leginkább a koherencia hiányára és a meglévő információk nem a két vallás közötti kapcsolatból eredeztethető voltára koncentrálok. Az iszlámról alkotott kép az európai ember számára egy olyan ismeretlen entitás volt évszázadokon keresztül, aminek a megismerésére nem vállalkozott és nem is akart vállalkozni. Az ignorancia és a felkészületlenség a században fokozatosan hívta elő a narratív források megalkotói számára a már korábban is létező gondolkodási struktúrák részeit, aminek erős hatása volt a 12-ik és az azt követő századokban is.



